ได้เวลานอนแล้วในเดอะ เซอร์เคิล และสำหรับผู้เล่นของเราคนนึง
นี่จะเป็นการนอนครั้งสุดท้ายในอะพาร์ตเมนต์นี้
เพราะพรุ่งนี้จะมีคนถูกบล็อกหนึ่งคน
เหลือห้าคนสุดท้ายเพื่อเข้าสู่รอบสุดท้าย
จีอานนา คุณอยากปิดท้ายความคิดนี้ให้ฉันไหม
เดิมพันสูงขึ้นทุกคืน
แต่พรุ่งนี้จะมีสุดยอดอินฟลูเอนเซอร์ลับ
ที่สามารถบล็อกใครก็ได้
และอาจจะไม่มีใครรู้ด้วยซ้ำว่าเป็นใคร
เก่งมาก ที่รัก
ฉันอยากเป็น…
สุดยอดอินฟลูเอนเซอร์ลับ
ฉันจะพูดออกไปให้ทุกคนรู้
ฉันจะคิดอย่างมีกลยุทธ์
ฉันจะเล่นเกมที่ฉันเล่นอยู่
ฉันจะเป็นผู้ใหญ่ในห้องนี้
ฉันต้องคุยกับเควิน
ต่อให้เขาคิดว่าฉันเป็นคนมีกลยุทธ์ ฉันก็อยากให้เขาออกไปจากบทสนทนา
โดยคิดว่า "จาเดจาห์ไม่ได้โกรธอะไรฉันแล้ว
และเธอไม่มีพันธมิตรเลย
เธอจะไม่ได้อันดับสูงๆ" แต่ในทางกลับกัน เขาจัดอันดับให้ฉันสูง
ราตรีสวัสดิ์นะพวก
วันนี้ดีที่สุดเพราะได้มีโอกาสคุยกับพ่อแม่
และขอบคุณที่ทำให้ผมมีสมาธิ พ่อกับแม่พูดถูก ผมเกือบถึงเส้นชัยแล้ว
เราต้องผ่านการจัดอันดับอีกครั้งเดียวเท่านั้น ฉันคิดว่าเราทำได้
ความคิดฉันมันวิ่งไปวิ่งมาไม่ยอมหยุดเลย แต่เราต้องพักผ่อนให้เพียงพอ
ราตรีสวัสดิ์ เซอร์เคิล
(แอตแลนตา)
เป็นเช้าที่ยิ่งใหญ่ในเดอะ เซอร์เคิล
และเพราะรอบสุดท้ายที่ยิ่งใหญ่กำลังจะมาถึง
เรเชลจึงมีประกาศใหญ่
วันนี้ฉันตื่นแล้ว!
- อรุณสวัสดิ์ เซอร์เคิล - วันนี้เป็นวันสำคัญ
ฉันรู้สึกดี
วันนี้เราจะจัดอันดับกัน เป็นครั้งสุดท้ายก่อนรอบสุดท้าย
เรามีสุดยอดอินฟลูเอนเซอร์ลับหนึ่งคน
ที่จะเลือกว่าใครจะกลับบ้าน
เราไม่รู้เลยว่าจะเป็นใคร
เมื่อวานฉันให้สัญญามากมายกับคนหลายคน
วันนี้ฉันเลยต้องจัดการให้ไม่มีใครรู้
เรื่องสัญญาที่ฉันให้ไว้กับคนอื่นอย่างเด็ดขาด
แมเดลินโกรธเรเชล
ฉันเลยไม่อยากได้แมเดลินเข้าสู่รอบสุดท้าย
ตอนนี้มันโหดมาก ใครๆ ก็อยากชนะ
ทุกคนอยากได้เงิน 100,000 ดอลลาร์
ดังนั้นคนที่เรามองว่าเป็นพันธมิตร สุดท้ายอาจเป็นศัตรูก็ได้
ดูเหมือนว่านี่จะเป็น
อีกวันที่ธรรมดาในเดอะ เซอร์เคิลใช่ไหม
ไม่เลย
เพราะจาเดจาห์เริ่มเคลื่อนไหวแล้ว และเธอกำลังจะทักไปหาเค เฟิร์น
ฉันต้องคุยกับเควินจริงๆ
เป้าหมายคือไม่ให้อยู่ในรายชื่อ ที่เควินจะกำจัดอีกต่อไป
ฉันอยากให้เขาคิดว่า จีอานนาเป็นอันตรายกว่าฉัน
เซอร์เคิล เชิญเควินเข้ามาในแชทส่วนตัวหน่อย
เควินจะแบบ "อะไรวะเนี่ย"
(จาเดจาห์เชิญคุณเข้าร่วมแชทส่วนตัว)
อะไรนะ!
อะไรวะเนี่ย
เซอร์เคิล เปิดแชทส่วนตัวกับจาเดจาห์เลย
ข้อความ
"ไม่อยากเชื่อเลยว่าฉันจะพูดแบบนี้ แต่ถึงเวลาที่เราต้องเคลียร์กันแล้ว"
"ฉันคิดยังไงกับคุณ ก็เป็นเพราะสิ่งที่จีอานนากับแดเรียน
พูดกับฉันตอนนั้น
ตอนนี้ฉันเชื่อว่าฉันคิดผิด"
โห!
โอเค ขอเวลาแป๊บนึงนะ
เราใกล้จะถึงตอนจบของเกมนี้แล้ว
คนเราจะยอมทำทุกอย่างที่จำเป็น
เพื่อให้ได้รับความเมตตาจากทุกคน
ผมระวังตัวแบบสุดๆ
แต่ผมจะออกไปจากบทสนทนานี้
โดยที่จาเดจาห์คิดว่าเราเป็นเพื่อนซี้กัน
ข้อความ
"นึกไม่ถึงเลยว่าจะได้รับข้อความนี้ ตอนผมตื่นนอนเช้าวันนี้เลย
อีโมจิหน้าหัวเราะ
ดีใจมากที่ได้ยิน จุลภาค ผมเห็นด้วย มาเคลียร์ใจกันเถอะ"
ฉันรู้ว่าเขานึกไม่ถึง… ฉันก็เหมือนกัน เควิน ฉันก็เหมือนกัน โอเคไหม
ฉันต้องคิดให้ออกว่าจะเตือนเขายังไง
และแบบว่า "จีอานนาเคยบอกว่า กรรมจะตามสนองคุณ"
แล้วก็บอกว่า "ฉันไม่ได้อยากทำร้ายคุณแล้ว"
ข้อความ "จีอานนาอยากทำร้ายคุณอยู่ตลอด"
"นางเดินเกมอย่างมีกลยุทธ์ ด้วยการบล็อกแดเรียนและแกร์เร็ต
ซึ่งมีความสัมพันธ์ที่ดีกับนางทั้งสองคน"
เธอพยายามดึงผมไปอยู่ข้างเธอ ไม่เอาน่า ผมดูออก
"จีอานนาบอกฉันว่ากรรมจะตามสนองคุณ หลังจากบล็อกแดเรียน
นางอยากให้มือนางสะอาดด้วยการโทษคุณ"
"ตอนนี้นางเป็นคนเดียวที่มีอำนาจในการโค่นคุณ"
จาเดจาห์
นี่คือข้อมูลทั้งหมดที่ผมรู้อยู่แล้ว
เราต้องทำเป็นตกใจมากกับข่าวใหม่นี้
ที่จาเดจาห์เพิ่งบอกเรา
ผมเป็นหนี้บุญคุณคุณจริงๆ ที่เล่าเรื่องทั้งหมดนี้ให้ผมฟัง
ข้อความ
"เอาจริงดิ!"
ตัวพิมพ์ใหญ่ทั้งหมด
"เครื่องหมายตกใจ เครื่องหมายตกใจ
มันเป็นอย่างนี้นี่เอง"
"ต้องมีทางที่เราจะหยุดมันไม่ให้เกิดขึ้นสิ
คุณมีแผนอะไร เครื่องหมายคำถาม"
แชทนี้ทำให้ฉันตื่นเต้นจัง มันทำให้ใจฉัน…
ข้อความ "เราต้องจัดอันดับนางต่ำๆ
เพราะนางเป็นภัย ต่อเกมของเราทั้งคู่" ส่งข้อความ
ทุกคนยังคิดว่าจีอานนากับผมเป็นศัตรูกัน
ผมเลยคิดว่ามันจะไม่รุนแรงไปหรอก ถ้าผมตอบว่า "โอเค
ใช่ คุณพูดถูก มาทำตามแผนนั้นกัน"
ข้อความ "คุณพูดถูกสุดๆ
นอกจากนี้
เราต้องจัดอันดับกันและกันไว้ที่ #อันดับหนึ่ง
เพื่อความปลอดภัยของเราด้วย"
"ฟังดูเหมือนเรามีแผนการเล่นแล้ว #ลุยกันเลย"
นี่แหละที่ฉันต้องการ นี่คือประเด็นทั้งหมดของแชทนี้
ฉันอยากให้เขารู้ว่าฉันไม่ใช่ตัวอันตราย และเขาต้องกำจัดคนที่อันตราย
ดังนั้นไม่ว่าเขาจะซื่อสัตย์ กับการให้ฉันเป็นอันดับหนึ่งจริงไหม
อย่างน้อยฉันก็รู้ว่าเขาไม่คิดว่าฉันเป็นตัวอันตราย
นี่ ตราบใดที่เธอพอใจ
ตราบใดที่เธอเชื่อเรื่องทั้งหมดนี้…
ดูเหมือนว่างานของผมที่นี่จะเสร็จแล้วละ
ไม่หรอก เค เฟิร์น
คุณยังต้องผ่านการบล็อกครั้งสุดท้าย และรอบสุดท้ายไปให้ได้อีก
แต่เอาเลย ที่รัก
พักได้ห้านาที
และเพราะรอบสุดท้ายใกล้เข้ามาแล้ว ผู้เล่นของเราจึงทำสิ่งที่ตัวเองพอใจ
และเรเชล เธอก็ทำสิ่งที่เธอพอใจ
โซฟาหนัง นั่งไม่สบายสุดๆ
เก้าอี้หวายที่ฉันยังไม่ได้นั่ง ฉันจะนั่งเดี๋ยวนี้
ไม่มีใครเห็น
ใช่ คุณไม่ได้ออกทีวีซะหน่อย
และระหว่างที่เรเชลซ่อมเก้าอี้ตัวนั้น เทียร่าก็ตั้งเป้าที่จะครองบัลลังก์
เธอเลยเริ่มแชทกับจีอานนา ราชินีเซอร์เคิล
ฉันอยากเริ่มแชทกับจีอานนา
เพราะเราต้องรับประกัน ว่าเราจะรอดจากการถูกบล็อก
และจีอานนาก็เป็นอินฟลูเอนเซอร์อย่างต่อเนื่อง
ตั้งแต่เทียร่าก้าวเข้ามาในเกมนี้
เห็นได้ชัดว่านางกำลังทำสิ่งที่ถูกต้อง และฉันอยากอวยนาง
แม่เจ้า
"เทียร่าเชิญคุณเข้าร่วมแชทส่วนตัว"
เซอร์เคิล พาเราไปที่แชทส่วนตัวกับเทียร่าที
ฉันหวังว่าเทียร่าอาจจะให้ข้อมูลบางอย่างกับเรา
แต่เธอก็อาจจะอยากให้ผู้เล่นที่มีอำนาจที่สุด
ชอบเธอด้วย
แน่นอน
ข้อความ "ไง สาวน้อย
ฉันอยากขอบคุณที่ทำให้ฉันปลอดภัย ในการบล็อกที่ผ่านๆ มา
เธอรู้สึกยังไงกับการจัดอันดับที่จะมาถึง เครื่องหมายคำถาม
ครั้งนี้สำคัญมาก
#เหงื่อออกนมแล้ว"
ส่งข้อความ
ฉันรู้ดีว่าแอนโทนิโอกำลังเหงื่อแตก เพราะ…
ฉันเครียดมาก
ผมคิดว่าเราทุกคน รู้สึกถึงความดุเดือดนะ เทียร่า
ใช่ ฉันชอบมากที่เธอขอบคุณเรา
เป้าหมายสุดท้ายในแชทนี้ก็คือ "มาเอาข้อมูลจากเธอกันเถอะ"
ดูว่าเธอไว้ใจใคร ไม่ไว้ใจใคร
ข้อความ "ไง ทีที ด้วยความยินดีอย่างยิ่ง"
"ฉันดีใจที่ฉันไม่ได้เหงื่อแตกคนเดียว
อีโมจิหัวเราะ
เธอว่าใครเป็นตัวอันตราย
เครื่องหมายคำถาม"
โอเค แบบนี้ดี
เราเชื่อมโยงกันแล้ว เราเหงื่อแตกกันทั้งคู่
แต่ "เธอว่าใครเป็นตัวอันตราย" แปลว่า
นางพยายามจะให้ฉันเปิดเผยข้อมูลบางอย่าง
ข้อความ
"สำหรับฉัน เธอไม่อันตรายเลย
เรเชลเป็นผู้เล่น ที่ฉันรู้สึกว่าเป็นนักเล่นเกมตัวจริง…"
"ซึ่งก็คืออันตราย แล้วเธอล่ะ เครื่องหมายคำถาม"
- แม่เจ้า - ไม่คิดเลยว่าเธอจะบอกว่าเรเชล
นึกว่าเธอจะบอกว่าแมเดลินหรือคนอื่น
ถึงเรเชลกับจีอานนาจะสนิทกันมาก
แต่นี่เพื่อเงิน 100,000 ดอลลาร์
ถึงเวลาที่ทุกคนต้องตาสว่างเรื่องเรเชลแล้ว
ข้อความ
"โอ้ ขอบคุณมากนะ
เธอก็ไม่อันตรายสำหรับฉันเหมือนกัน
เรเชลเป็นเพื่อนฉัน แต่ฉันเข้าใจที่เธอคิดแบบนั้น"
"เธอรู้สึกยังไงกับจาเดจาห์เหรอ"
ฉันรู้ดีว่าจาเดจาห์จ้องเล่นงานเธออยู่ จีอานนาสาวน้อย
แต่ฉันบอกเธอไม่ได้เพราะจาเดจาห์เป็นคนที่
จะพาฉันไปถึงปลายทางได้ และฉันต้องปกป้อง
ข้อความ "ฉันจะพูดจริงๆ นะ
จาเดจาห์เป็นเพื่อนฉัน และฉันจะคอยช่วยนาง"
"เรามาถึงจุดนี้ของเกม ที่เราต้องทำตามสัญชาตญาณแล้ว
มันบอกว่าฉันไว้ใจเธอกับนางได้
#โค้งสุดท้าย"
ก็ยืนยันได้ว่าเธอกับจาเดจาห์ คงจัดอันดับให้กันและกันเป็นอันดับหนึ่ง
ใช่ไหม และยิ่งไปกว่านั้น
มันอาจพิสูจน์ได้ว่าแมเดลินพูดความจริง
และพวกเขามีแผนการลับกัน
ข้อความ "ฉันหนุนหลังนางมาตั้งแต่วันแรก และยังทำอยู่
หวังว่านางจะรู้สึกแบบเดียวกัน
อีโมจิรูปหัวใจ"
ส่งข้อความ
นางกำลังปกป้องตัวเองอยู่เห็นๆ
โอเค จีอานนา ทำได้ดีมาก
ข้อความ
"บอกได้เลยว่าจาเดจาห์ก็รู้สึกแบบนั้นเหมือนกัน
ถ้าฉันได้เป็นสุดยอดอินฟลูเอนเซอร์ลับ"
"ฉันสัญญาว่าเธอจะปลอดภัย
หวังว่าเธอจะทำแบบเดียวกัน อีโมจิรูปหัวใจ"
- เจ๋งมาก - อย่างแจ่ม
เราชอบมาก เทียร่า เพราะคุณรู้ว่าเราจะปกป้องคุณ
เราทำมาแล้วสองครั้ง ทำไมถึงจะไม่ทำอีก
ข้อความ
"ฉันรู้ว่าคำพูดของเธอมีค่ามหาศาล
อยู่กับฉันเธอปลอดภัยแน่นอน
อีโมจิไขว้นิ้ว
#เจอกันที่เส้นชัยนะ"
ส่งข้อความ
สุดยอดข้อความ
"เจอกันที่เส้นชัย"
แน่นอน สาวน้อย
เยี่ยมมาก นี่คือสิ่งที่ฉันเข้ามาทำ
เพื่อความแน่ใจว่าฉันไม่ใช่เป้าหมายของจีอานนา
และจากที่คุย ฉันว่าฉันไม่ใช่นะ
ภารกิจเสร็จสิ้น
ตอนนี้เหลืออยู่หกคน
อินฟลูเอนเซอร์หนึ่งคนเป็นคนตัดสินใจ ว่าจะบล็อกใคร
เราจะบอกทุกคนในสิ่งที่พวกเขาอยากได้ยิน
เพื่อความปลอดภัยของจีอานนา
และสถานการณ์ที่ดีที่สุดคือ เราเป็นสุดยอดอินฟลูเอนเซอร์ลับ
รอบสุดท้ายใกล้เข้ามาแล้ว และเพื่อให้ไปถึงที่นั่น
ผู้เล่นของเราจะต้อง…
เช็ดเคาน์เตอร์ของพวกเขา ไว้เล็บยาวๆ เอาไว้เล่นกีตาร์
กลยุทธ์เกม
และยืดตัวบนพื้นรัวๆ
และพวกเขาต้องพร้อมเจอเรื่องเซอร์ไพรส์
โอ้ อะไรเนี่ย
"รางวัลสุดปัง"
เทียร่าชอบรางวัลมาก คุณก็รู้ว่าฉันคือผู้ชนะ
เราจะมอบรางวัลแบบไหนกันนะ ตื่นเต้นจัง
เซอร์เคิล เปิดรางวัลสุดปังเลย
เกมสุดท้ายของเราเท่ากับ โอกาสสุดท้ายของผู้เล่นที่จะสร้างผลกระทบ
ก่อนการบล็อกครั้งสุดท้าย
ในเกมรางวัลสุดปัง พวกเขาจะได้รับหมวดหมู่ต่างๆ มากมาย
"ผู้ท้าชิง 'โชคดี' สุดปัง"
คนอื่นอาจคิดว่าฉันโชคดี
เทียร่าอาจโชคดีก็ได้
เพราะเรากับเควิน ตัดสินใจไม่บล็อกเธอถึงสองครั้ง
เทียร่าดูเละเทะมากในสายตาผม เธอแอบโชคดีที่ตอนนี้เธอยังอยู่ที่นี่
จากนั้นผู้เล่นแต่ละคนจะโหวตให้กับคนที่
พวกเขาคิดว่า ควรชนะหมวดหมู่นั้นๆ โดยไม่ระบุชื่อ
ไม่ระบุชื่อก็ดีแล้วเพราะทุกคนจะได้แซะกันได้
เราเองก็จะแซะ
ฉันเกลียดเกมนี้แล้วละ
ผมอยากโหวตให้เทียร่า
เซอร์เคิล ฉันโหวตให้จีอานนา
ฉันอยากโหวตเควิน
- เควิน - ฉันจะให้รางวัลนี้กับเควิน
จากนั้นเดอะ เซอร์เคิลจะเปิดเผยผลลัพธ์ ให้ทุกคนได้เห็น ตัดสิน และตบตีกัน
"และรางวัลเป็นของ…"
ครับๆ ผมก็คิดแบบนั้น
คู่ควรอย่างยิ่ง
ไม่มีใครรู้เลยว่านายทำแบบนี้อยู่ได้ยังไง
แต่รู้อะไรไหม เควิน นายได้รางวัลนั้นไป
เค เฟิร์นเป็นคนแรกที่ชนะ และเราตัดบทพูดประมาณ 20 นาทีของเขาทิ้ง
ฉันเลยคิดว่าได้เวลาสำหรับหมวดต่อไปแล้ว
"ผู้ท้าชิง 'ความจริงใจ' สุดปัง"
- ให้ตายสิ อย่างกับออสการ์เลย - เหมือนจริงๆ
จีอานนาให้ความจริงใจกับฉัน แต่กับคนอื่นฉันไม่รู้
รางวัลนี้ต้องเป็นของจีอานนาหรือไม่ก็เควิน
ฉันคิดว่าพวกเขาคอยช่วยฉันมากที่สุดแล้ว
จากสายสัมพันธ์ที่แน่นแฟ้น และการเป็นพันธมิตรกันตั้งแต่วันแรก
และที่เธอรักษาคำพูดตลอดเวลา
ฉันว่าเราต้องเสนอชื่อเรเชล เพื่อรับรางวัลความจริงใจ
เรื่องนี้ผมไม่ต้องคิดเลย
แมเดลินเอารางวัลไปเลย
เธอจริงใจกับผมเต็มร้อยมาตลอดเวลา
จีอานนา ความจริงใจ
ใช่ ฉันคิดว่านางจริงใจ นางซื่อสัตย์ ทุกคนรักนาง
แต่ถ้าต้องเลือกหนึ่งคน
ก็ต้องเป็นจาเดจาห์
"และรางวัลเป็นของ…"
- จีอานนา - อีกหนึ่งความสำเร็จของจีอานนา
แต่ความสำเร็จกำลังจะกลายเป็นสัญญาณอันตราย
เพราะเราทำทุกอย่างดีมาตลอด
และทุกคนจะแบบว่า "แย่แล้ว นางมีอำนาจเกินไป"
มันชัดเจนขึ้นเรื่อยๆ
ว่าจีอานนาคือคู่แข่งตัวฉกาจของทุกคน
ฉันอยากให้ทุกคนเห็น
ว่าจีอานนาจะเป็นคนที่เดินออกไปจากที่นี่ พร้อมเงินหนึ่งแสน
ถ้าเราทุกคนยังไม่ตาสว่างกันอีก
อย่าโหวตให้นาง ถ้าคุณอยากชนะเกมนี้
ขอบคุณเพื่อนๆ ของเรา
เราจะรับรางวัลนี้ไว้ในนามของจีอานนา
แต่เราคือผู้บงการอยู่เบื้องหลังสิ่งนี้
รางวัลต่อไปสามารถทดสอบ ความเป็นพันธมิตรได้แน่นอน
"'ความภักดี' สุดปัง"
เรเชลมีแต่ความภักดีตั้งแต่วันแรก
เธอเป็นคู่หูที่เราต้องการเป็นพันธมิตรจริงๆ
ผมคิดทันที่เลยว่าเป็นแมเดลิน
เธอน่าจะภักดีต่อผมมากที่สุดตลอดเกมนี้
เพราะจะมีสุดยอดอินฟลูเอนเซอร์ลับ
ฉันอยากให้คนจัดอันดับจีอานนาต่ำ และฉันคิดว่ารางวัลนี้เป็นตัวบอกว่า
ทำไมคนอื่นก็ควรจะจัดอันดับนางต่ำๆ
เป็นความพิลึกอย่างนึงที่แบบ ถ้าคุณได้รางวัลนี้ มันดีสำหรับคุณ
แต่มันก็ทำให้คุณตกเป็นเป้าด้วย
เซอร์เคิล
ฉันโหวตเรเชลสำหรับ "ความภักดี สุดปัง"
รางวัลนี้ต้องเป็นของ เควินเพื่อนหนุ่มน้อยของฉันแน่นอน
"และรางวัลเป็นของ…"
เรเชล ไชโย!
- เฮ้! - สุดยอด!
ใช่
โอ๊ย ดีจัง
อาจทำให้เราตกเป็นเป้า แต่ก็ยังดีมากอยู่ดี
เรายังตกเป็นเป้า แต่อย่างน้อย ก็มีคนมาเป็นเป้าร่วมด้วย
ใช่ ชอบที่เป็นแบบนี้
ฉันอยากเห็นอีกสี่คนมองหน้ากันแล้วแบบว่า
"สองคนนี้ต้องไป โดยเฉพาะก่อนจบเกม"
ไม่เข้าท่าเลย
เรเชลไม่ได้ภักดีซะหน่อย
ฉันไม่คิดว่าจะมีใครนอกจากจีอานนา ที่อยากให้จีอานนาเป็นอินฟลูเอนเซอร์อีก
เป็นครั้งที่สี่
- ดีสุดๆ เลย - เป็นโลกที่แสนเพอร์เฟกต์
รางวัลต่อไปนี้ไม่มีใครต้องการ นอกจากแฟนเก่าของฉันสมัยมหาวิทยาลัย
"'จอมบงการ' สุดปัง"
- โอ๊ะโอ บ้าไปแล้ว - แม่เจ้า
ถ้าฉันได้รางวัลนี้ต้องไม่ดีแน่ๆ
ไม่ดีเลย
แมเดลิน
แมเดลินจอมบงการ ชื่อเข้ากันมาก
แมเดลินเป็นคนบงการเกม
เอาจริงนะ ฉันจะมอบรางวัลนี้ให้กับคนที่
คนอื่นๆ คิดว่าฉันจะโหวตให้
จีอานนาแอบเป็นจอมบงการอยู่
ทำให้คนไว้ใจ
พอวันรุ่งขึ้นก็กลับลำและใช้มันในทางที่ผิด
เราไม่ต้องเปิดเผยตัวตน และตอนนี้มันเหมือนกับว่า
นอกจากแผนลับที่เป็นไปได้ ของเควินกับแมเดลินแล้ว
จาเดจาห์กำลังจ้องเล่นงานเรา
- เราต้องทำให้เธอตกเป็นเป้า - ฉันอยากโหวตให้เรเชล
แมเดลิน
โหวตให้จีอานนา สำหรับรางวัล "'จอมบงการ' สุดปัง"
"และรางวัลเป็นของ…"
จีอานนากับจาเดจาห์เหรอ
ใช่เลย!
ผมไม่เคยดีใจเท่านี้มาก่อนที่ไม่ได้รางวัลนี้
คนคงพูดกันว่า
"ใครคือสองคนสุดอันตราย ที่อาจชนะเดอะ เซอร์เคิล"
- อาจเป็นจาเดจาห์ อาจเป็นจีอานนา - ใช่
จาเดจาห์เหรอ
น่าสนใจดีนะ
หวังว่านี่จะทำให้อันดับของจีอานนา
ในการเป็นสุดยอดอินฟลูเอนเซอร์ลับลดลง
แปลว่ามีคนอย่างน้อยสองคน ที่คิดว่าเราเป็นจอมบงการตัวแม่
- ใช่ เพื่อน - จีอานนาได้รางวัล "ความจริงใจ"
"ภักดี" และ "จอมบงการ" ได้ไง
ทุกคนอาจจะเห็นสิ่งที่ผมเห็นมาตลอดก็เป็นได้
พวกเขารู้ว่าเธอบงการทุกอย่างอยู่
เห็นๆ เลยว่าตอนนี้คนรู้สึกว่า จีอานนากับจาเดจาห์
เป็นจอมบงการมากกว่าผม
ดีเลย เป็นอะไรที่ดีเลยละ
รางวัลสุดท้ายของคืนนี้
และคุณก็รู้ว่าเราต้องเก็บทีเด็ดไว้อันดับสุดท้าย
("'ผู้ชนะเซอร์เคิล' สุดปัง")
ใครได้รางวัลนี้จะดูน่าสงสัย
รางวัลนี้จะทำให้ทุกคนจับตาดูคุณ
คุณไม่อยากได้รางวัลนี้หรอก
ไม่ใช่ตอนนี้ ไม่ใช่ก่อนการจัดอันดับ
ทุกคนจะโหวตอย่างมีกลยุทธ์ในข้อนี้
เกมของคนที่ได้รางวัลนี้จะแย่ลงแน่นอน
ตอนนี้ฉันอยากให้จีอานนาตกเป็นเป้า
ถ้าทุกคนคิดว่าจีอานนาจะชนะ
สิ่งสำคัญก็คือต้องเอาจีอานนาออกไป
ฉันโหวตให้จีอานนาได้รางวัล "ผู้ชนะเซอร์เคิล"
ถ้าฉันโหวตจีอานนา นางจะตกเป็นเป้าหนักกว่าเดิม
นางได้ไปสามรางวัลแล้ว
ฉันอยากโหวตให้จาเดจาห์
สำหรับรางวัล "'ผู้ชนะเซอร์เคิล' สุดปัง"
เรเชลอาจชนะเดอะ เซอร์เคิลได้
เธอเล่นเกมได้ดีมาตลอด เล่นได้ดีมากๆ ผมขอเลือกเรเชล
จีอานนาอยากโหวตเควิน
"และรางวัลเป็นของ…"
เชี่ย
ฉันไม่ชอบเลยสักนิด แต่ตอนนี้คุณทำให้ฉันตกเป็นเป้าแล้ว
- ดีใจมากที่ไม่ใช่เรา - ขอบคุณพระเจ้า
ฉันนึกว่าเราต้องได้รางวัลนี้แน่ เรื่องใหญ่นะนั่น
สำหรับการจัดอันดับคืนนี้ เป็นเรื่องใหญ่มาก
- พระเจ้าช่วย ขอบคุณพระเจ้า - ใหญ่มาก
ฉันดีใจที่ไม่ใช่ฉัน
สาวเรเชล!
เธอตกเป็นเป้าหนักมาก
อันตรายมากนะ
และถ้าทุกคนคิดว่า "เรเชลอาจเป็นผู้ชนะ…"
ทุกคนจะอยากให้ฉันออกไปคืนนี้
ซึ่งแปลว่าฉันต้องเป็น
สุดยอดอินฟลูเอนเซอร์ลับในคืนนี้
เธอจะเป็นผู้ชนะเซอร์เคิลสองครั้งไม่ได้ เรเชล
หวังว่าเธอจะมีความสุขกับตอนนี้นะ
"ขอแสดงความยินดีกับผู้ชนะของเราทุกคน"
ยินดีด้วย เรเชล
เป็นครั้งแรกเลยจริงๆ
ที่อยากขอบคุณสำหรับเกมสนุกๆ แบบนี้
ฉันไม่ได้เลยสักรางวัล แต่ไม่เป็นไร
ชัดเจนว่าตอนนี้คนไม่คิดว่าฉันเป็นตัวอันตราย
และฉันก็ชอบมาก
ฉันไม่ชอบเกมนั้นเลย
เกมนั้นทำให้เรเชลตกเป็นเป้า
นี่คือวันก่อนวันสุดท้ายในเดอะ เซอร์เคิล
และปกติแล้วนี่คือวันที่บางคนเริ่มประสาทเสีย
แต่ไม่มีวี่แววแบบนั้นเลย ใช่ไหม เรเชล
โอเค เอาละ ดูนะ นี่สำหรับฉัน ฉันจะรินให้คุณนิดนึงด้วยนะ ที่รัก
เธอควรเดตตอนกลางวันให้เสร็จเร็วๆ นะ เพราะแมเดลินกำลังจะทักไปหาเธอ
และหลังจากที่ระเบิดใส่กัน ในเซอร์เคิลแชทเมื่อวาน
งานนี้อาจไม่ราบรื่นเท่าไหร่
ฉันไม่ได้อยากเป็น คนที่ทะเลาะกับใครในเซอร์เคิลแชทเลย
แต่เรเชลดันเลือกเซอร์เคิลแชท
ในการพูดว่านางไม่ไว้ใจฉัน
ฉันอยากรู้จริงๆ ว่าเกิดอะไรขึ้น
และเราอาจก้าวข้ามมันไปได้
เราไม่จำเป็นต้องเป็นเพื่อนซี้กัน แต่นี่มันอะไรกัน
ทัศนคติดีมาก
เซอร์เคิล เปิดแชทส่วนตัวกับเรเชลให้หน่อย
นี่ของคุณจ้ะ
นี่ของฉัน
"แมเดลินเชิญคุณเข้าร่วมแชทส่วนตัว"
ฉันอาจจะพูดอะไรนิดหน่อย และเธออาจจะพูดอะไรนิดหน่อย
เราปล่อยข้อมูลแย่ๆ ของกันและกันออกไป
เซอร์เคิล พาฉันไปที่แชทส่วนตัว กับแมเดลินที ฉันพร้อมลุยแล้ว
ข้อความ
"หวัดดี เรเชล เธอคงแปลกใจสินะที่ฉันทักมา
ฉันไม่ได้มาเพื่อสร้างพันธมิตรปลอม ฉันแค่ต้องการความจริง
อะไรทำให้เธอหักหลังฉัน"
"ฉันทำอะไรผิดหรือว่ามันเป็นแค่เกม"
ฉันก็สงสัยแบบเดียวกัน
แต่ฉันต้องการนาง
เพราะการที่คนโหวตว่าฉันมีโอกาสชนะมากที่สุด ทำให้ฉันตกเป็นเป้า
ฉันว่าแกร์เร็ตคงไม่ว่าอะไร ไม่ว่าฉันจะเล่นเกมนี้ยังไง ตราบใดที่ฉันชนะ
ข้อความ
"ไง แมเดลิน
ฉันดีใจมากที่เธอติดต่อมา
ฉันอยากเริ่มด้วยการบอกว่า ในการจัดอันดับครั้งล่าสุด ฉันจัดอันดับให้เธอสูง
และตกใจมากกับอันดับที่เธอได้"
"ฉันได้คุยกับแกร์เร็ตอย่างสะเทือนใจมาก เราแบ่งปันกันหลายเรื่อง
แต่เรื่องนึงที่เขาพูดคือเธออาจจะไม่หนุนหลังฉัน
อีโมจิหน้าเศร้า"
โอ๊ย ขอร้อง!
นางโกหกฉันอยู่
ฉันรู้นางโกหก
ข้อความ
"แต่มันฟังไม่ขึ้นเลย
พันธมิตรเดียวที่ฉันเคยทำลายคือแอนดี้นะ
และนั่นก็เพื่อช่วยเราทั้งคู่ไว้
ฉันซื่อสัตย์สุดๆ กับทั้งเธอและเควินมาตลอด"
"ฉันยังทำให้เธอกับเควิน มีความสัมพันธ์ที่ดีกันด้วย
ฉันคิดจริงๆ ว่าเธอกับฉัน สนิทกันมากกว่าเธอกับแกร์เร็ตซะอีก
ฉันเสียใจมากที่มารู้ว่าฉันคิดผิด
แต่ขอบคุณสำหรับความจริงใจนะ"
เธอกำลังทำให้ฉันปวดใจ โอเค ใช่ เธอช่วยฉันจริง นางช่วยฉัน
นางช่วยฉันเรื่องเควิน นางช่วยจริงๆ
เหตุผลเดียวที่ฉันเห็นด้วยกับแกร์เร็ต ก็เพื่อปกป้องจีอานนา พูดตามตรงนะ
ตอนนั้นฉันอยากรู้ว่าพวกเขาวางแผนอะไร ตอนนี้ฉันอ่อนไหวและสับสนมาก
นี่มันชักจะ…
คุณไม่รู้หรอกจนกว่าจะมาถึงจุดนี้
ว่าทุกคนสะเทือนใจ
ทุกคนเสียใจที่พันธมิตรถูกทำลาย
แต่แกร์เร็ตบอกให้ฉันชนะเกมนี้
เพื่อนฉันบอกให้ฉันชนะ
และวิธีเดียวที่จะชนะเกมได้ก็คือต้องเล่นเกม
และถ้านั่นหมายถึงการเสี่ยง กับคนที่เคยช่วยฉันไว้ในอดีต
บางทีฉันก็อาจจะทำ
ข้อความ
"ฉันคอยหนุนหลังเธอตั้งแต่สลับโปรไฟล์กัน
ทุกคนที่เราอยากบล็อก เรา" ตัวพิมพ์ใหญ่ทั้งหมด "ทำด้วยกัน"
"ฉันร้องไห้ตอนคุยกับแกร์เร็ต
แล้วพอได้เห็นวิดีโอของเขา ก็ร้องไห้อีก
ฉันปล่อยให้อารมณ์ของฉันครอบงำฉัน ในเซอร์เคิลแชท และฉันไม่ควรทำแบบนั้น"
"ฉันขอโทษจริงๆ #พี่น้องสลับโปรไฟล์ตลอดกาล"
โอเค ตอนนี้ฉันเริ่มจะเชื่อนางแล้ว
ข้อความ
"ฉันเข้าใจ ฉันเข้าใจเรื่องการปล่อยให้อารมณ์ เข้ามาครอบงำฉันสุดๆ
ฉันไม่น่าพูดแบบที่ฉันพูดกับเธอ ใน #เซอร์เคิลแชท เลย"
"ฉันยอมรับคำขอโทษของเธอ และฉันก็ขอโทษเหมือนกัน
#พี่น้องสลับโปรไฟล์ตลอดกาล
#ก้าวข้ามเรื่องนี้" ดีมากเลย
เราทั้งคู่ต่างเข้าใจว่าทุกอย่างมันอ่อนไหว เรารับไม่ไหว
มันคือเกม
เธอเข้าใจ ฉันเข้าใจ นี่คือเกม
ฉันไม่รู้ว่าฉันไว้ใจนางจริงๆ รึเปล่า
แต่ตอนนี้ใครมีพวกมากกว่าย่อมได้เปรียบ
และฉันรู้สึกว่า ฉันอาจทำให้เรเชลมาอยู่ข้างฉันแล้ว
แต่ใครจะรู้ล่ะ ฉันไม่รู้หรอก
เอาละ กลับเข้าสู่เกมแล้ว เรเชลกลับเข้าสู่เกมแล้ว
แกร์เร็ต ฉันเล่นเกมอยู่นะ
หนุ่มๆ แม่เป็นตัวเอง แม่ซื่อสัตย์กับตัวเอง
โปรไฟล์ปลอมก็พูดแบบนี้ทุกคน
กลุ่มติวหนังสือของเซอร์เคิลเปิดแล้ว
และในขณะที่เค เฟิร์นกำลังอ่าน วิธีหายใจอย่างถูกต้องเล่มใหญ่
บางคนก็กำลังจดบันทึก
บางคนก็กำลังทำหลายอย่างพร้อมกัน
จีอานนาเข้าเวรเพื่ออ่านตำราของพวกเขา
คุณขา อย่าหักโหมเกินไปนะ
และเรเชล ก็…
เรเชลเลือกที่จะไม่เข้ากลุ่มติว
แต่เดอะ เซอร์เคิลกำลังจะหยุดทุกอย่าง ด้วยการแจ้งเตือนที่สำคัญที่สุด
"แจ้งเตือน!"
เฮ้
วันนี้เป็นวันนึงที่สำคัญที่สุด
ในเดอะ เซอร์เคิล
จะให้จัดอันดับไม่ได้นะ เพราะฉันยังไม่พร้อม
เครียดมากเลย
"ผู้เล่น พวกคุณต้องจัดอันดับกันและกัน"
ไม่!
เอาละ คราวนี้แหละ
แมเดลินกับฉันมีข้อตกลงกัน
จีอานนากับฉันมีข้อตกลงกัน เราจะช่วยเหลือกัน
ฉันไว้ใจพวกเขาทั้งคู่ไหม ฉันไว้ใจพวกเขาสักคนไหม
ฉันให้สัญญาลมๆ แล้งๆ ไว้เยอะมาก กับการจัดอันดับครั้งนี้
ฉันโกหกคนหลายคนมาหลายครั้ง
ฉันไม่รู้ด้วยซ้ำว่าที่จริงฉันรู้สึกยังไง
เครียดว่ะพวก โคตรเครียดเลย
เราต้องฉลาด เราต้องวางกลยุทธ์ให้ดี
"ผู้เล่นที่ได้อันดับสูงสุด…"
"จะได้เป็น…"
"สุดยอด…"
- "อินฟลูเอนเซอร์…" - "ลับ"
ผมตื่นเต้นมากกับการจัดอันดับครั้งนี้
มีคนนึงที่มีความสามารถในการเอาใครคนนึงออก
และมันจะต้องตกไปอยู่ในมือคนที่เหมาะสม
- เดิมพันจะสูงขึ้นอีกได้ไหม - ไม่
ปั่นป่วนมาก ท้องไส้ปั่นป่วนมาก
ถ้าฉันไม่ได้เป็นอินฟลูเอนเซอร์ ฉันก็อยากให้คนที่ได้เป็น
อยากทำร้ายคนอื่นมากกว่าอยากทำร้ายฉัน
เซอร์เคิล พาฉันไปจัดอันดับเลย
เซอร์เคิล ล็อกเรเชลไว้ที่อันดับหนึ่งของจีอานนา
สัญชาตญาณฉันบอกว่าเธอจะช่วยให้เราปลอดภัย ต่อให้เราเป็นภัยหลักก็เถอะ
เธออยากพาเราเข้าเส้นชัย ไปกับเธอมากกว่า ฉันว่านะ
เซอร์เคิล ให้จีอานนาอยู่อันดับหนึ่ง
จีอานนา ขอร้องล่ะ ขอให้ฉันคิดถูกเรื่องเธอนะ
ได้โปรด
มาให้เควินเป็นอันดับหนึ่งกัน
ฉันบอกจาเดจาห์กับเทียร่า ว่าจะให้พวกนางเป็นอันดับหนึ่ง
แต่ ณ จุดนี้ ฉันต้องเห็นแก่ตัว
ฉันเป็นพันธมิตรกับเควินมานานกว่ามาก
และได้รับการพิสูจน์แล้วว่าเขาหนุนหลังฉัน
ฉันเลยต้องหนุนหลังเขาต่อไป
เซอร์เคิล ให้แมเดลินอยู่ในอันดับที่หนึ่งของผม
เธอเป็นพันธมิตรที่แข็งแกร่งที่สุดของผม
และผมคิดว่าการที่เธออยู่ที่อันดับหนึ่งนี้
ผมจะเข้ารอบสุดท้ายได้
เซอร์เคิล ให้เทียร่าอยู่ในอันดับที่หนึ่งของฉัน
ช่วงท้ายของเกมแบบนี้ อยู่กับใครก็ไม่ปลอดภัยหรอก
ฉันเลยต้องคิดว่า อยู่กับใครฉันจะปลอดภัยที่สุด
เทียร่าไม่ทำให้ฉันรู้สึกว่านางจะแทงข้างหลัง
เซอร์เคิล ให้จาเดจาห์เป็นอันดับที่หนึ่งของฉัน
ฉันเชื่อใจจาเดจาห์ก็เลยทำตามแผนนี้
และฉันก็ไม่รังเกียจที่จีอานนาจะกลับบ้าน
ผมอยากให้จีอานนาอยู่ในอันดับที่สองของผม
ผมต้องพักอดีตของเราไว้ก่อนจริงๆ
ความโกรธที่ผมมีต่อเธอ ความเกลียดชังใดๆ
และให้ความสำคัญกับสิ่งที่เกิดขึ้นไม่นานมานี้
ผมคิดว่าถ้าจีอานนาอยู่ในตำแหน่งที่มีอำนาจ…
เธอจะเก็บผมไว้
เซอร์เคิล ให้แมเดลิน อยู่ในอันดับที่สองของจีอานนา
เราไม่ได้บอกว่าแมเดลินปลอดภัยที่สุดในโลก
แต่เธอบอกข้อมูลที่มีค่ากับเรา
และโดยส่วนตัวเราคิดว่า ถ้าคนคนนี้ อยู่ในตำแหน่งที่มีอิทธิพล เราจะปลอดภัย
เพราะเธอมีเป้าหมายอื่น ที่ต้องการเล่นงานก่อนจีอานนา
ใช่
ให้เรเชลเป็นอันดับสาม
มันทำให้ฉันรู้สึกไม่สบายใจนิดหน่อย
แต่เรเชลขอโทษฉันแล้วจริงๆ และเราก็มีอดีตกันมานาน
ให้แมเดลินอยู่อันดับสาม
โอ้ แมเดลิน ฉันอยากเชื่อว่า บทสนทนาของเราเป็นความจริง
ฉันอยากเชื่อว่าเราโอเคกัน ฉันอยากเชื่อทุกอย่าง
มาจัดให้เควินอยู่ในอันดับที่สี่ของจีอานนากัน
โลกที่สมบูรณ์แบบของเควิน คือการเป็นอินฟลูเอนเซอร์ลับ
มันคือโลกที่สมบูรณ์แบบ เพราะเขาไม่ต้องอธิบายตัวเอง
ที่ทำลายพันธมิตร และเขาก็ทำลายมาเยอะ
เราจะไม่ให้โอกาสเควิน ได้เป็นสองสามอันดับแรกด้วยซ้ำ
เพราะพอเป็นอินฟลูเอนเซอร์ลับ เราเชื่อคำพูดของเขาไม่ได้
เซอร์เคิล ให้จาเดจาห์อยู่ในอันดับสุดท้ายเลย
ฉันอยากแน่ใจว่าเธอไม่ใช่อินฟลูเอนเซอร์
เซอร์เคิล ฉันอยากจัดอันดับ ให้จีอานนาอยู่อันดับสุดท้าย
จากการบล็อกสองครั้งล่าสุด
ฉันไม่รู้เลยว่าจีอานนาภักดีต่อฉัน
หรือนางทำให้เกมของฉันอ่อนแอลง
และมีบางอย่างบอกฉันว่าฉันต้องสงสัยเอาไว้ก่อน
เซอร์เคิล…
- ส่ง… - การจัดอันดับของฉัน
"การจัดอันดับเสร็จสมบูรณ์"
ผมทุ่มเทหนักมาก
ตอนนี้แหละที่เราจะได้เห็นว่ามันคุ้มค่าบ้างไหม
เอาละ คราวนี้แหละ
นี่จะเป็นตัวตัดสินว่าใคร ได้เป็นสุดยอดอินฟลูเอนเซอร์ลับ
ฉันคิดว่าฉันอยากแอบ
ใครบางคนจะได้รับอำนาจสูงสุด และฉันหวังให้เป็นฉัน
ตอนนี้มันอยู่ในมือของเทพเดอะ เซอร์เคิลแล้ว
เราทำทุกอย่างสุดความสามารถ ในเวลาที่อยู่ที่นี่แล้ว
และเราหวังว่าเวลาที่นี่จะยาวนานขึ้นอีกหน่อย
เพราะการแข่งขันสู่รอบสุดท้ายใกล้ถึงจุดจบแล้ว
ผู้เล่นจึงกล้าที่จะฝันถึงเส้นชัยนั้น
เรามาถึงเส้นชัยแล้ว
- ทำให้ฉันคิดถึงเส้นทางก่อนมาถึงจุดนี้นะ - โอ้พระเจ้า พวก
เริ่มจากการอยู่บนถนนในแมนฮัตตัน
ขุดหลุมเมตรครึ่ง สองเมตร เหงื่อแตก
ท่อไอน้ำตรงนี้ตรงนั้น…
ถ้าเราได้เงิน 100,000 เหรียญนี่ ฉันว่าเราไปอิตาลีกันเถอะ
- ไปที่บ้านเกิด - เจ๋งเลย
ไม่ทันคิดถึงเรื่องนั้นเลย
- ฉันอยากพาพ่อกับแม่ไปด้วย - ดีเลย
ต้องเอาลูกแก้วของฉันออกมาคุย
เรื่องที่ฉันเป็นสุดยอดอินฟลูเอนเซอร์ลับ
ฉันเห็นตัวเองชนะเงินหนึ่งแสน
ครอบครัวฉัน ลูกชายฉัน ฟิล แม่ฉัน
นี่คือเงินที่จะช่วยให้เราทำสิ่งที่ยิ่งใหญ่ได้
ช่วยลูกๆ เราได้ ช่วยให้ได้อยู่กับลูกๆ เรา
มันวิเศษมาก
คุณไม่อยากจะคิดด้วยซ้ำ… มันดีเกินกว่าจะคิดถึง
ฉันคิดว่าเป้าหมายที่เรามีร่วมกันมาตลอด
คือการปิดหนี้บ้านให้พ่อกับแม่
ถ้าเราทำแบบนั้นเพื่อพ่อแม่ได้ นั่นคือความฝันของลูกทุกคน
มันเป็นเรื่องของการดูแลคนที่เคยดูแลเรา
- ใช่ - ซึ่งก็คือพ่อกับแม่ เรียบง่ายมาก
และเมื่อยามราตรีมาเยือนเดอะ เซอร์เคิล ผู้เล่นก็เริ่มเข้าใจแล้ว
ว่าการบล็อกครั้งต่อไปเป็นครั้งที่สำคัญที่สุด
ฉันไม่รู้แล้วว่าจะเชื่อใจใครได้
ให้ตายสิ
ฉันไม่อยากคิดว่าเราจะบล็อกใคร เพราะเราต้องมีอำนาจให้ได้ก่อน
ต่างกันแค่อันดับเดียว อาจทำให้เกิดผลกระทบเยอะมาก
มีโอกาสที่เรามาไกลขนาดนี้
แต่คว้ามันไม่ได้
และทุกอย่างที่ทำมา… ก็สูญเปล่า
เราจะก้าวหน้าไปอีกขั้น หรืออาจจะไม่ก้าวหน้า แต่ก็หวังว่าจะก้าวหน้า
ถ้าฉันถูกบล็อก ฉันก็อยากจะพูดได้ว่า ฉันปักนกฮูกจัสตินเสร็จ
"แจ้งเตือน!"
ไม่นะ ได้เวลาแล้ว
- ใช่ที่ฉันคิดไหม - ใช่เลยละ
นี่คือการแจ้งเตือนครั้งสำคัญที่สุดตั้งแต่มีมา
คราวนี้แหละ
"คืนนี้ ผลการจัดอันดับจะไม่ถูกเปิดเผย"
อืม เราก็พอจะรู้อยู่แหละ
มันผิดจุดประสงค์ของสุดยอดอินฟลูเอนเซอร์ลับ
ไม่สำคัญหรอกว่าคุณได้อันดับที่เท่าไหร่ คุณอยากเป็นที่หนึ่ง
"ผู้เล่นที่ได้รับการจัดอันดับสูงสุด จะได้เป็นสุดยอดอินฟลูเอนเซอร์ลับ"
ใครบางคนจะมีอำนาจทั้งหมด
เพื่อส่งใครบางคนกลับบ้านไปเลย
ตอนนี้หัวใจฉันร่วงไปอยู่ที่ร่องก้นแล้ว
"คนนั้นคนเดียว…"
- "จะเลือก…" - "ว่าจะบล็อกใคร"
มันทำให้ผมเครียดสุดติ่งเลย
อำนาจเยอะมาก
ใกล้ถึงจุดจบแล้ว ต้องทำให้สำเร็จให้ได้
ขอให้เป็นคนที่คอยหนุนหลังฉันเถอะ
- "ผู้เล่นอันดับสูงสุด…" - "จะได้รับแจ้งว่าเป็น…"
"สุดยอดอินฟลูเอนเซอร์ลับ ณ บัดนี้"
แบบ "บัดนี้" ตอนนี้เลยเหรอ "ขณะนี้" ตอนนี้น่ะเหรอ
ทุกคนวางแผนเพื่อสิ่งนี้
ทุกคนต่อสู้เพื่อสิ่งนี้
โอ้พระเจ้า ขอให้เป็นเราเถอะ
- "แจ้งเตือน!" - ไม่เอาน่า เซอร์เคิล
ฉันรู้แค่ว่าทุกคนกำลัง… ตัวสั่น
ฝ่ามือชุ่มเหงื่อ ท้องไส้ปั่นป่วน
เราทุกคนกำลังมีอาการเดียวกัน
(คุณไม่ใช่สุดยอดอินฟลูเอนเซอร์ลับ)
ไม่!
(คุณไม่ใช่สุดยอดอินฟลูเอนเซอร์ลับ)
เธอทำดีที่สุดแล้ว เทียร่า
ตอนนี้มันอยู่ในมือของ… ใครก็ตาม
บ้าเอ๊ย
"คุณไม่ใช่สุดยอดอินฟลูเอนเซอร์ลับ"
แย่ชะมัด
มีความเป็นไปได้ที่แมเดลินจะได้อำนาจไป
แมเดลิน… อาจจะใช่นะ
ชีวิตนี้ผมไม่เคยอยากให้จีอานนา เป็นอินฟลูเอนเซอร์เท่านี้มาก่อนเลย
ไม่งั้นเราก็อยู่ในพื้นที่ที่ไม่ปลอดภัยแล้วละ
- บอกสิ่งที่เราอยากได้ยินเถอะ - เราอยากมีอำนาจอีกครั้ง
ถ้าเป็นคนอื่น ฉันก็ไม่รู้สึกปลอดภัยเลยจริงๆ
ต้องเป็นเราแน่
ต้องเป็นฉันแน่
บริตนีย์ สเปียร์สใช่ปะ
เร็วเข้า พวก
"คุณไม่ใช่สุดยอดอินฟลูเอนเซอร์ลับ"
- งั้นใครกันล่ะ - ไม่ใช่เรา
(คุณคือสุดยอดอินฟลูเอนเซอร์ลับ)
จริงดิ!
ฉันจะได้เข้ารอบสุดท้าย! ไชโย!
"คุณอยากบล็อกใคร"
ฉันว่าตอนนี้เราต้องคิดว่า ใครเป็นตัวอันตรายที่สุดสำหรับฉัน
จีอานนาอาจต้องถูกบล็อก
เพราะนางเป็นอินฟลูเอนเซอร์มาหลายครั้งแล้ว
เราต้องการเงินหนึ่งแสน เราต้องผ่านไปให้ได้
- ตั้งหนึ่งแสนนะพวก - เราต้องผ่านมันไปให้ได้
เรเชลนี่ฉันไม่แน่ใจ
มีเหตุผลมากมายที่คนจะส่งฉันกลับบ้าน
เพราะเกมงี่เง่านั่น
และต่อไปเราก็มีจาเดจาห์
ฉันไม่รู้สึกว่าตัวเองเป็นภัยยิ่งใหญ่สุดของใคร
ฉันไม่คิดว่าจาเดจาห์หนุนหลังฉันจริงๆ มากเท่าที่นางบอก
เทียร่า…
เกมนี้เราไม่มีทางรู้หรอก
ฉันไม่ไว้ใจนางจริงๆ
เควิน…
มันบ้ามากขึ้นเรื่อยๆ มากขึ้นเรื่อยๆ แล้ว
ฉันรู้สึกว่าฉันอาจปลอดภัย แต่ฉันไม่รู้จริงๆ
ฉันไม่รู้ว่าฉันไว้ใจใครบ้างไหมในตอนนี้
"คุณต้องบล็อกผู้เล่นคนนี้ต่อหน้าเดี๋ยวนี้"
ไม่นะ!
ฉันไม่อยากทำแบบนี้ต่อหน้า
นี่เป็นการตัดสินใจที่ยากนะ เซอร์เคิล แต่…
ฉันรู้แล้วว่าฉันจะบล็อกใคร
- "แจ้งเตือน!" - "แจ้งเตือน!"
จะมีอีกการแจ้งเตือนได้ยังไง เกิดอะไรขึ้นอีกล่ะทีนี้
- การแจ้งเตือนพวกนี้ - ให้ตายสิ พวก แจ้งเตือนรัวๆ เลย
ผมฉันร่วงหนักขึ้นทุกวันๆ
พระเจ้าช่วย
- เลิกแจ้งเตือนซะทีได้ไหม - พระเจ้า คนนั้นตัดสินใจแล้วเหรอ
ฉันอยากมีโอกาสเป็นคนบล็อก
เป็นคนชนะทุกอย่าง
"ผู้เล่น สุดยอดอินฟลูเอนเซอร์ลับ…"
"ได้ตัดสินใจแล้ว"
ตัดสินใจแล้วเหรอ
แม่เจ้าโว้ย!
พระเจ้าช่วย
อาจจะเป็นใครก็ได้
แต่ฉันมีความหวังจริงๆ
ต้องมีบางคนที่ตั้งใจจะเล่นงานผมอยู่แน่นอน
- เขากำลังเดินทางไป…" - "บล็อกพวกคุณคนหนึ่ง ณ ขณะนี้"
ให้ตายสิ เซอร์เคิล!
- จะมาที่นี่เหรอ - ตายแล้ว จริงดิ!
บล็อกต่อหน้าเหรอ
แม่เจ้า!
แม่เจ้าโว้ย!
เข้ามาเลย
หวังว่าคนที่คนคนนั้นกำลังไปหาจะไม่ใช่ฉัน
ใจผมเต้นรัวนาทีละล้านครั้งแล้ว
ฉันยืนอยู่ตรงนี้ เพราะถ้าคุณเข้ามา คุณจะเห็นนี่
พระเจ้า
คราวนี้แหละ
- อีกนิดเดียวเอง - อีกนิดเดียวจริงๆ พวก
(ตอนต่อไป)
ตอนต่อไปในเดอะ เซอร์เคิล
แมเดลินบล็อกผู้เล่นคนสุดท้ายแบบต่อหน้า
"แจ้งเตือน!"
เมื่อรอบสุดท้ายใกล้เข้ามา ก็มีการเผยตัวห้าคนสุดท้าย
ผู้เล่นที่ถูกบล็อกกลับมา รวมถึงเพ่อนเก่า ศัตรูเก่า
และคำโกหกเก่าๆ
และหลังจากนั้น เราก็มอบตำแหน่งแชมป์เดอะ เซอร์เคิล
และผู้เล่นคนหนึ่งเดินออกไป พร้อมเงิน 100,000 ดอลลาร์
คำบรรยายโดย กมลรัตน์ ชุติเชาวน์กุล